Mindless Self Indulgence

Mindless Self Indulgence, myös nimillä MSI tai Mindless, on vuonna 1997 New Yorkissa perustettu yhdysvaltalainen punk-yhtye. Yhtyeen musiikissa yhdistyvät elektroninen tanssimusiikki, punk ja industrial rock. Yhtye itse kutsuu musiikkityyliään nimellä "industrial jungle pussy punk".

Yhtyeen muodostavat laulaja Jimmy Urine, kitaristi Steve, Righ?, basisti Lyn-Z ja rumpali Kitty. Yhtye on tunnettu räävittömistä sanoituksistaan, elektronisista taustoistaan ja erikoisesta lavaesiintymisestään. 

Yhtyeen tunnetuimpia kappaleita ovat mm. "Shut me up", "Straight to Video", "Bring The Pain", "Stupid MF", "Never Wanted To Dance" ja "Faggot". MSI on konsertoinut Suomessa kaksi kertaa, 8. marraskuuta 2012 ja 22. marraskuuta 2013.

Tietoa

James Euringer aloitti musiikkiuransa debyyttialbumillaan "Mindless-Self Indulgence", joka sisälsi kuusi kappaletta 35 hänen tekemästään kappaleesta. Loput myöhemmin julkaistiin "Pink" -demoalbumilla. "Mindless-Self Indulgence" oli saanut paljon vaikutteita Nine Inch Nails -yhtyeestä. 

Euringerin albumi myös määritti tulevan samannimisen yhtyeen nimen, ja hän piti uuden nimen alla ensimmäisen keikkansa 7. syyskuuta 1995. Euringer sai yhtyeen kasaan, johon kuuluivat kitaristi Steven Montano, Euringerin veli ja yhtyeen toinen kitaristi Marcus sekä heidän serkkunsa ja rumpali Jennifer "Kitty" Dunn. Marcuksen korvasi lopulta basisti Vanessa YT, jonka korvasi myöhemmin Lindsey "Lyn-Z" Ballato. Yhtye on toiminut monen eri yhtyeen lämppäreinä, kuten Kornin ja Rammsteinin.

Jäsenet 
(Little) Jimmy Urine (oik. James Euringer, s. 7. syyskuuta 1969 New York, Yhdysvallat) on yhtyeen laulaja. Hän meni naimisiin Morningwood-yhtyeen laulajan Chantal Claretin kanssa 18. tammikuuta 2008. 
Steve, Righ? (oik. Steven Montano) on yhtyeen kitaristi. Hän sai taiteilijanimensä fanin kysyessä häneltä konsertissa "you're Steve, right?". Steve on kirjoittanut Mindless Self Indulgencen albumilta Frankenstein Girls Will Seem Strangely Sexy kaksi viimeistä kappaletta, "Whipstickagostop" ja "Z".
Lyn-Z (oik. Lindsey Ann Ballato Way s. 22. toukokuuta 1976, Jersey City, New Jersey, Yhdysvallat) on yhtyeen nykyinen basisti, ja korvasi aikaisemman basistin Vanessa YT:n. Lyn-Z on naimisissa My Chemical Romancen laulajan Gerard Wayn kanssa. Pari sai lapsen 27. toukokuuta 2009 ja tyttövauva sai nimekseen Bandit Lee Way.
Kitty (oik. Jennifer Dunn) on yhtyeen rumpali. Kitty on myös Euringerin serkku.

Entiset jäsenet 
Vanessa YT (1997-2001) oli yhtyeen entinen basisti. Lähti yhtyeestä, jotta saisi perustaa perheen. Frankenstain Girls Will Seem Strangely Sexy oli viimeinen levy, jolla Vanessa toimi basistina.

Diskografia

Albumit

Mindless Self-Indulgence, James Euringerin solo-albumi. Hän teki kaikki kappaleet itse, paitsi joissain hänen veljensä Marcus ja Steven Montano auttoivat (1996)
Tight (1999)
Frankenstein Girls Will Seem Strangely Sexy (2000)
Alienating Our Audience (2002)
Despierta Los Niños (2003)
You'll Rebel To Anything (2005)
Another Mindless Rip Off (2006)
If (2008)
<3 (Heart Symbol) (2010)
How I Learned to Stop Giving a S*it and Love Mindless Self Indulgence (2013)

Singlet
Bring The Pain (1999)
Bitches/Molly (2000)
Planet of the Apes (2000)Thank God, (2001)Shut me Up (2006)Straight To Video (2006)Mastermind (2008)Never Wanted to Dance (2008)(It's 3AM) Issues (2008)Pay For It (2008)On It (2008)Evening Wear/Mark David Chapman'' (2009)

Aiheesta muualla

Yhtyeen kotisivut

Yhdysvaltalaiset punkyhtyeet